पुराने कांग्रेसियों की वापसी के लिए पहले आमंत्रण यात्रा और अब विधान परिषद चुनाव में दोनों के रणनीतिक फासले बता रहे हैं कि संबंधों की गरमाहट कम हो रही है। राज्यसभा चुनाव के दौरान कांग्रेस के मकसद राजद से जुड़े हुए थे। उसे एक सीट निकालने के लिए कम से कम 35 वोट चाहिए थे, जिसका प्रबंध राजद से मदद लिए बिना नहीं किया जा सकता था। ऐसे में संबंधों में गर्मजोशी बरकरार रही। दोनों दलों ने साथ-साथ नामांकन किया था। किंतु विधान परिषद चुनाव में कांग्रेस अपने बूते एक सीट निकालने में सक्षम थी। इसलिए जरूरत खत्म तो गर्मजोशी भी हाशिये पर। कांग्रेस प्रत्याशी प्रेमचंद मिश्रा जब 16 अप्रैल को पर्चा भरने गए थे तो राजद का कोई भी प्रतिनिधि मौजूद नहीं था।